
DĖL MEDŽIOKLĖS UŽDRAUDIMO PRIVAČIUOSE SKLYPUOSE

Širvintų rajono savivaldybės administracija informuoja, kad Medžioklės plotų vienetams sudaryti bei jų riboms pakeisti komisija 2025 m. vasario 25 d. posėdyje protokolu Nr. 15P-10 (toliau – protokolas) nutarė medžiotojų klubui „Medeinė“ uždrausti medžioti žemės sklypuose (unikalūs numeriai: 8932-0002-0020, 4400-2125-1194, 4400-2126-7063), nekeičiant medžioklės ploto vieneto ribų ir nenutraukiant medžioklės ploto vieneto vientisumo.
Širvintų rajono savivaldybės administracijos direktorius, atsižvelgdamas į protokolinį sprendimą, 2025 m. vasario 27 d. įsakymu Nr. 9-105 „Dėl medžiotojų klubo „Medeinė“ medžioklės plotų vieneto patikslinimo“ patvirtino patikslintą Medžiotojų klubo medžioklės plotų vieneto ploto bei medžioklės plotų kategorijos pagal tinkamumą medžiojamiesiems gyvūnams gyventi ir veistis eksplikaciją ir patikslintus Medžiotojų klubo „Medeinė“ medžioklės plotų vieneto planus su pažymėtomis teritorijomis, kuriose nuo 2025 m. kovo 1 d. medžioti draudžiama.                                                          
Šis raštas per vieną mėnesį nuo jo gavimo dienos gali būti skundžiamas Regionų administraciniam teismui (adresas: Žygimantų g. 2, Vilnius) arba Lietuvos administracinių ginčų komisijai (adresas: Vilniaus g. 27, Vilnius) Lietuvos Respublikos administracinių bylų teisenos įstatymo nustatyta tvarka.
PRIDEDAMA. Širvintų rajono savivaldybės administracijos direktoriaus 2025 m. vasario           27 d. įsakymo Nr. 9-105 „Dėl medžiotojų klubo „Medeinė“ medžioklės plotų vieneto patikslinimo“ elektroninio dokumento nuorašas, 6 lapai.


Administracijos direktorė                                                                                           Ingrida Baltušytė

